**Smernica o stravovaní v školskej jedálni**

**Č.1/2023**

**Základná škola s materskou školou Važec**

**Dátum vyhotovenia smernice:**  1.1.2023 **Účinnosť smernice: 01.01.2023**

**Vypracovala:** Pastuchová Jana **Schválila:** Mgr.Janette Šandorová

**Touto smernicou sa ruší účinnosť smernice 1-2022 o stravovaní v Školskej jedálni pri ZŠ s MŠ vo Važci**

**Časť 1.**

**Článok 1**

**Všeobecné ustanovenia**

1. Základná škola s materskou školou, Školská 339, Važec, vydáva v súlade s Vyhláškou Ministerstva školstva Slovenskej republiky o zariadení školského stravovania č.330/2009Z.z.túto smernicu.
2. Smernica upravuje prevádzku, výšku stravného, platby a preplatky za stravné, ostatné podmienky stravovania sa v ŠJ pri ZŠ s MŠ Važec.
3. Kontakt:

Adresa: ŠJ pri ZŠ s MŠ Važec, Školská 339, Važec 03261

Telefón:0917/188 135

e-mail: jana.pastuchova@zssmsvazec.sk

**Časť 2.**

**Článok 1**

**Prevádzka školskej jedálne**

1. Školská jedáleň pri ZŠ s MŠ Važec /ďalej len ŠJ/zabezpečuje stravovanie detí MŠ, žiakov, zamestnancov školy, školského klubu, materskej školy a cudzích stravníkov na základe zápisného lístka/prihlášky/ stravníka. ŠJ zabezpečuje prípravu a výdaj desiaty, obeda, olovrantu pre MŠ, obeda pre ostatných stravníkov.
2. Jedlá sa pripravujú a vydávajú v priestoroch kuchyne ŠJ. Varenie zabezpečujú 1 hlavná kuchárka, 2 kuchárky, 1 pracovník v prevádzke. Za chod ŠJ zodpovedá vedúca ŠJ.
3. Prevádzková doba ŠJ je od 7.00-15.00 počas školského roka. Počas školských prázdnin a víkendov školská jedáleň nie je v prevádzke. Riaditeľ školy môže nariadiť prevádzku ŠJ podľa záujmu rodičov detí MŠ aj v čase prázdnin. Výdaj obedov je v čase od 11.20-13.45, Desiata od 8.20-9.00, olovrant od 14.30-15.00.

**Článok 2**

**Stravníci**

1.Stravníkom sa rozumie dieťa MŠ, žiak, zamestnanec školy, školského klubu detí, ŠJ, MŠ, cudzí stravník, ktorý odovzdá vedúcej školskej jedálne vyplnený a podpísaný zápisný lístok. Zápisný lístok za neplnoletého žiaka podpisuje zákonný zástupca. Podpísaním zápisného lístka stravník prehlasuje , že je oboznámený so smernicou o stravovaní v ŠJ.

**Príloha č.1 zápisný lístok**

2.Nárok na obed má stravník po uhradení stravného.

**Článok 3**

**Úhrada stravného**

1. Stravník po vyplnení a odovzdaní zápisného lístka dostane od vedúcej ŠJ identifikačné údaje k platbe/ adresa ŠJ, číslo účtu, variabilný symbol/. Po dohode s vedúcou ŠJ je možné uhrádzať platbu za stravné trvalým príkazom, prevodným príkazom, poštovou poukážkou/. Pri výdaji stravy sa stravník preukazuje čipom, ktorý si musí zakúpiť v ŠJ- je platný počas celého štúdia na ZŠ s MŠ vo Važci a zároveň je majetkom stravníka.
2. Stravné sa uhrádza mesačne vopred do 26. dňa v mesiaci. Za uhradené sa považuje až pripísaním na účet ŠJ. Na základe úhrady vedúca ŠJ aktivuje na daný mesiac čip na odber stravy.
3. Pokiaľ nie je stravné uhradené, obed nebude poskytnutý.
4. Príspevok ,ktorý uhrádza zákonný zástupca dieťaťa alebo žiaka vo výške nákladov na nákup potravín a čiastočnej réžie podľa vekových kategórií stravníkov**:/Príloha č.2/**

**Materská škol**a D +o+ ol 2,20 €

**ZŠ 1.stupeň 6.-11 rokov** o  1,80€

**ZŠ 2.stupeň 12-15 rokov** o 2,-€

**Zamestnanci ZŠ s MŠ Važec /3.finančné pásmo 15-18/19 rokov/ B**

zamestnanec: 1,20**€** +zamestnávateľ viac ako 55% 3,27**€** +soc. fond 0,80**€**

**cena lístka 5,27€**

**cudzí stravníci- dôchodcovia:/3.finančné pásmo 15-18/19 rokov/B**

**cena lístka 5,27€ dôchodca do 500,-€**

príspevok obce1,26€ + dôchodca 4,01€ /

24,00% obec + 76%dôchodca **VZN 4/2019**

**cena lístka 5,27€ dôchodca nad 500,00€**

príspevok obce 0,-€ + dôchodca 5,27€ /

Cena stravného lístka je upravovaná každoročne k 31.12., prepočtom režijných nákladov.

**5.**V súlade s ustanovením § 140 ods. 9 zákona č. 245/2008 Z. z. Obec Važec určila VZN 2/2022 **o čiastočnej úhrade režijných nákladov 0,10€ za odobratý obed** pre všetkých stravníkov. Čiastočná úhrada režijných nákladov sa nevzťahuje na zamestnancov a cudzích stravníkov- dôchodcov.

6.Zápis detí na stravovanie v novom školskom roku sa začína posledné dva júnové týždne.

Zápisný lístok na stravovanie je potrebné odovzdať do konca školského roka.

**Článok 4**

**Výdaj obedov**

1.Obedy sa vydávajú v školskej jedálni po preukázaní sa aktivovaným čipom, objednaným obedom / s výnimkou detí MŠ/.

2. Cudzí stravníci si preberajú obed z bočného vchodu do ŠJ. Obedy sa vydávajú do termo obedárov / 2 ks na osobu, z toho 1 ks na výmenu/.Čas výdaja : 11.30-12.00h

**Článok 5**

**Odhlásenie, ukončenie stravovania**

1.Odhlásiť sa môže stravník telefonicky alebo osobne deň vopred do 14.00h. Cez internet do 6,30h výdajného dňa. Za neodobratú a včas neodhlásenú stravu sa finančná ani vecná náhrada neposkytuje.

2. Pokiaľ sa chce stravník natrvalo odhlásiť zo stravovania, musí o to písomne požiadať.

3.V prípade choroby má stravník nárok na prvý deň choroby výdaja , v čase od 11.30-13.30..Obed je možné dostať iba v prvý deň choroby, potom je potrebné stravníka odhlásiť.

4.Cudzí stravník- dôchodca , po uhradení stravného ,je automaticky prihlásený na stravovanie na celý mesiac, v prípade ochorenia je tiež potrebné odhlásiť sa , podľa podmienok odhlasovania tejto smernice.

**Článok 7**

**Preplatky**

1.V prípade, že sa stravník natrvalo odhlásil alebo žiada o vrátenie preplatku ,v písomnej žiadosti musí uviesť číslo účtu na zaslanie preplatku za stravné.

**Žiadosť tvorí prílohu tejto smernice č.3**

2. V prípade, že stravník, ktorý bol preukázateľne oboznámený s tým, že mu vznikol preplatok na stravnom a napriek tomu písomne nepožiadal o vrátenie preplatku ani neposkytol číslo účtu, na ktorý mu má byť preplatok vrátený a ani iným spôsobom nespolupracoval vo veci vrátenia preplatku, školská jedáleň postupuje podľa ustanovenia **§107 Občianskeho zákonníka**, podľa ktorého sa **právo na vydanie plnenia** **z bezdôvodného obohatenia premlčí najneskôr za tri roky.** Po uplynutí trojročnej premlčacej doby si škola tieto preplatky stravného presunie z účtu ŠJ na príjmový účet školy, obvyklým spôsobom ich odvedie zriaďovateľovi a zriaďovateľ ich vráti na výdavkový účet školy na použitie/ výhradne na prevádzkové potreby ŠJ/.

3. Preplatky na stravnom vyššie ako 10,-€ sa vracajú stravníkom na účty uvedené v zápisnom lístku v mesiaci júl. Preplatky v plnej výške sa poukazujú žiakom 9.ročníkov.